《野中别友》
元代·甘复

获竟原野旷，犊行秣长陂。远峰夕照尽，孤鸟西飞迟。

天风泛高雾，烟树含尉滋。故友适相见，离居惊鬓丝。

素怀未及展，惆怅临路岐。彼此各寄寓，东西会何时。

岁晚霜霰盛，勖君松柏姿。

作者简介：元明间江西馀干人，字克敬。元末，从张翥游。洪武初，以前元遗民，为士林所推重。惜诗篇什散漫，仅存手墨于同里。